Ġużċ Costa — Il-baħri tal-Gvernatur Ġużż Costa, iben Franġisk u Anġela nee' Rapa twieled ' f'Għajnsielem u mgħammed fix-Xewkija fit-23 ta' Diċembru 1832 u miet fl-età ta' 82 sena fid-dar nru, 86 East Str. Valletta, Malta fl-4 ta' Awwissu 1915 u ġie midfun fiċ-Ċimiterju tal-Addolorata, Malta. Ir-ritratt ta' Ġuże' Costa, impitter minn Ġuże Duca, fuq talba li kienet għamlet bintu, Maria Pawla Cassar lil Major Bonello, meta kienu jsiru xi tibdiliet fil- palazz tal-Gvernatur, ġie mgħoddi lilha, u llum għadu jinsab għand binha, Dun Karm Cassar. Mal-mewt tal-baħri Ġ.Costa wieħed ħabib tiegħu, li ismu minn fuq il-fotokopja ma għaraftx naqra, kien għamel dan l-apprezzament li deher fil-Gazzetta 'Il-Ħabib' tas-17 ta' Settembru 1915.- 'L-erbgħa tax-xahar li aħna fih, fit-8.00 p.m. ħalla dan il-wied tad-dmugħ dak li kien jafu u jħobbu kulħadd, Ġużċ Costa: biex imur igawdi fil-ħdan ta' Alla, il-frott tal-għamil tiegħu . Huwa żejjed, li wieħed joqgħod ifakkar min kien u x'kien Ġuże, il- Baħri tal-Gvernatur, għaliex, kif għidna, kien magħruf minn kulħadd; iżda billi min qiegħed jikteb kien jafu mill-qrib sewwa, jista' jgħid xi ħaġa iżjed minn dak li qalu fuqu l-gazzetti Ingliżi u Taljani għall-ġid tal-oħrajn. Ġużġ, il-Baħri tal-Gvernatur, kien baħri mhux biss għas-sengħa tiegħu, li għaliha kif qalu l-gazzetti, qala' bosta tifħir, sewwa mill-kbarat ta' Malta, kif jixhed dak ir-ritratt taż-żejt li l-Gvernatur Sir Freemantie ġagħal isir biex idendlu fil-Palazz, u sewwa mill-aqwa kbarat tal-Palazz, u anke mill-aqwa kbarat tad-dinja, bħalma kien il-maħbub Re tagħna Dwardu VII, li b'idejh stess f'waħda miż-żjarat tiegħu lill-gżira tagħna żejjen sider Ġużż bil-midalja ''Imperial Service Order' iżda fuq kollox kien baħri għal 83 sena ta' ħajja reliġjuża u qaddisa li għadda. Jixħdu kull min resaq lejh. Bniedem sempliċi, ta' qalbu f'idejh, dħuli ma' kulħadd, skurpluż għall-aħħar fid-dmirijiet tiegħu ta' missier. Oh, li kieku l-missirijiet kollha jifhmu bħal Ġużż Costa l-piż ta' missier li jħobb 'l uliedu kif rabbihom hu, kemm kieku l-ulied u l-aktar il-bniet jitrabbew kif irid Alla, kif titlob il-familja u s-soċjetà. 'Ikompli mbagħad il-kittieb tal-profil dwar il-marda qasira u l-mewt qaddisa li għamel dan il-baħri, għax kif qal hu li l-minġel tal-mewt ma jaħfira lil ħadd. ' Jiena lin-nannu Ġużċ ma lħaqtux, imma lil martu, allura nannti Jħaqtha. Minkejja li Ġużċ kien Għawdxi ħidmietu kienet f'Malta, bħala gondulier tal- gvernatur. Martu, Karmela nee' Vella kienet mill-Belt tal-Imdina, u xi darba kienu jgħixu fil-Belt ta' Bormla, għax ommi, allura bintu, Maria Pawla Cassar, kienet imwielda fil-Cospikwa u meta miet in-nannu Ġużċ, jiġifieri żewġha, missieri u ommi ġabruha d-dar tagħna magħhom. Lin-nanna Karmela jiena niftakarha c3 rikoverata għandna, u meta ta' tfal li konna kienet tismagħna xi ftit storbjużi, kienet tgħidilna: 'Ibagħtuni ta' Sawra.' Ħija l-kbir Toni dwar in-nannu Ġuże l-Baħri kien qalli dan l-episodju. Meta n-nannu Ġużċ kien għadu għarus ma kienx jaf fejn toqgħod sew in-nanna fl-Imdina, allura kien għamel, ħa nsejħilha hekk, praspura. X'tara kannestru u mlih bil-karawett u mar jgħajjat bih fit-toroq tal-Imdina biex l-għarusa tiegħu, xħin tisma' leħnu kienet tista' toħroġ tkellmu. Mur ġibu Ilum lin-nannu jara dan it-taħlit bla rażan li qed isaltan illum fostnal Qabel nagħlaq dan il-profil ħa nsemmi wkoll xi ħaġa dwar in-nanna /li kif ġa' għidt kienet togħqod magħna. In-nanna ta' kull filgħaxija, xħin kienet tisma' jdoqqu t-tokki tal-Angelus, kienet toħroġ fuq il-bejt,li kien qrib sew is-sodda tagħha ,u minn fuq il-bejt kienet tibda ssejħilna hekk: ''Kelinu, Karmenu, ejjew ħa ngħidu r-rużarju.' Ħaġa oħra dwar in-nanna i sal- lum għadha msammra f'moħħi hi, li meta fit-8 jew fid-9 ta' Diċembru aħna rajna li saħħitha kienet marret għall-agħar, aħna sejjaħna lill-kappillan Dun Franġisk Mizzi biex jamministralha l-aħħar sagramenti. Il-ħin kien fit-tard filgħaxija, u l-kappillan wara li kien għamlilha l-Griżma tal-morda u qarbinha jiena smajtu jgħidilha hekk: 'Kuntenta Karmela'7 u t-tweġiba tagħha kienet din: ''Kuntenta daqs warda'. Sewwa kiteb il-ħabib tal-Baħri fil-profil tiegħu dwar in-nannu Ġużċ, Il-Baħri tal-Gvernatur, li 'Skont il- Ħajja l-Mewt'.